વિધાનસભામાં શક્તિ પરીક્ષણ પછી રાજ્યમાં કોંગ્રેસની સરકાર યથાવત્ રહી છે, પરંતુ અનેક દિવસોના રાજકીય ડ્રામાથી કોંગ્રેસ અને ભાજપ બંનેની પ્રતિષ્ઠાને હાની પહોંચી છે. સૌથી વધુ કફોડી હાલત નવ બળવાખોર ધારાસભ્યોની થઈ છે. વિધાનસભાના ફ્લોર પર શક્તિ પરીક્ષણમાં આ નવ સભ્યોના મતાધિકારનો અદાલતે ઈનકાર કર્યો એ વખતે જ ભાજપના પરાજયની સંભાવના સુનિશ્ચિત બની હતી. હવે આ નવ સભ્યોના વિધાનસભા ગૃહમાં સ્ટેટસનો મુદ્દો મહત્ત્વનો બનશે.